ରାସ୍ତା ମରାମତି ଦାବିରେ ରାସ୍ତାରୋକୋ\nତାଳଚେର, ୧୪ା୧୨(ନି.ପ୍ର.)- ଏଫ୍ସିଆଇ-ବିଦ୍ୟୁତ୍ କଲୋନୀ-ଗୁରୁଦ୍ୱାରା ରାସ୍ତାର ମରାମତି ଦ\nରାସ୍ତା ମରାମତି ଦାବିରେ ରାସ୍ତାରୋକୋ\t December 14th, 00:00 AM December 14th, 00:00 AM\nତାଳଚେର, ୧୪ା୧୨(ନି.ପ୍ର.)- ଏଫ୍ସିଆଇ-ବିଦ୍ୟୁତ୍ କଲୋନୀ-ଗୁରୁଦ୍ୱାରା ରାସ୍ତାର ମରାମତି ଦାବିରେ ଗୁରୁବାର ଭାଜପା ପକ୍ଷରୁ ମୀନାବଜାର ଓ ବିଦ୍ୟୁତ କଲୋନୀ ଛକଠାରେ ରାସ୍ତାରୋକୋ କରାଯାଇଥିଲା। ଫଳରେ ଦୀର୍ଘ ସମୟ ଧରି ଯାନବାହାନ ଚଳାଚଳ ବାଧାପ୍ରାପ୍ତ ହୋଇଥିଲା। ଉକ୍ତ ରାସ୍ତାଟି ମରାମତି ଅଭାବରୁ ବହୁଦିନରୁ ଶୋଚନୀୟ ହୋଇପଡିଛି ା ରାସ୍ତା ସାରା ବିରାଟ ବିରାଟ ଗର୍ତ୍ତ ସୃଷ୍ଟି ହୋଇଛି। ବାରମ୍ବାର ରାସ୍ତା ମରାମତି ପାଇଁ ଦାବି ହୋଇ ଆସୁଥିଲେ ହେଁ ପ୍ରଶାସନ ଓ ଏମ୍ସିଏଲ କର୍ତ୍ତୃପକ୍ଷ ଦୃଷ୍ଟି ଦେଉ ନ ଥିବା ଦଳ ପକ୍ଷରୁ ଅଭିଯୋଗ କରାଯାଇ ରାସ୍ତା ଅବରୋଧ କରାଯାଇଥିଲା। ଖବରପାଇ ସହକାରୀ ଜିଲାପାଳ ରଶ୍ମିତା ନାଥ, ଏମ୍ସିଏଲ କର୍ତ୍ତୃପକ୍ଷ, ପୋଲିସ ପ୍ରଶାସନ ଘଟଣାସ୍ଥଳରେ ପହଞ୍ଚି ଆନ୍ଦୋଳନକାରୀଙ୍କ ସହ ଆଲୋଚନା କରିଥିଲେ। ତୁରନ୍ତ ମରାମତି କରାଯାଇ ଆଗାମୀ ୨ ମାସ ଭିତରେ ରାସ୍ତା କାମ ଆରମ୍ଭ ହେବବୋଲି ପ୍ରତିଶ୍ରୁତି ମିଳିବା ପରେ ଅପରାହ୍ନ ୩ଟାରେ ରାସ୍ତାରୋକୋ ହଟିଥିଲା।
